29.3.2007 Jurnalul Oficial al Uniunii Europene L 88/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 329/2007 AL CONSILIULUI din 27 martie 2007 privind măsuri restrictive împotriva Republicii Populare Democrate Coreene CONSILIUL UNIUNII EUROPENE, având în vedere Tratatul de instituire a Comunității Europene, în special articolele 60 și 301, având în vedere Poziția comună 2006/795/PESC a Consiliului din 20 noiembrie 2006 privind măsurile restrictive împotriva Republicii Populare Democrate Coreene (!), având în vedere propunerea Comisiei, întrucât: La 14 octombrie 2006, Consiliul de Securitate al Orga- nizației Naţiunilor Unite a adoptat Rezoluția 1718 (2006) prin care a condamnat testul nuclear efectuat la 9 octombrie 2006 de Republica Populară Democrată Coreeană (denumită în continuare „Coreea de Nord”), considerând că acesta reprezintă o ameninţare clară la adresa păcii şi a securității internaționale şi solicitând tuturor statelor membre ale Organizaţiei Națiunilor Unite să aplice o serie de măsuri restrictive. Poziția comună 2006/795/PESC prevede punerea în aplicare a măsurilor restrictive stabilite în Rezoluția 1718 (2006) și, în special, o interdicție asupra exportului () JO L 322, 22.11.2006, p. 32. de produse și tehnologie care ar putea contribui la programele nord-coreene legate de arme nucleare, arme de distrugere în masă şși rachete balistice, precum şi asupra furnizării serviciilor conexe, o interdicție asupra achiziției de produse şi tehnologie din Coreea de Nord, o interdicție asupra exporturilor de produse de lux către Coreea de Nord, precum şi înghețarea fondurilor și a resurselor economice ale persoanelor, ale entităților şi ale organismelor angajate în programele nord-coreene menţionate anterior sau care le susţin. Aceste măsuri se află sub incidența Tratatului de instituire a Comunității Europene şi, în consecință, pentru a se asigura aplicarea lor uniformă de către operatorii economici din toate statele membre, se impune adoptarea unui act comunitar pentru punerea lor în aplicare în ceea ce privește Comunitatea. Prezentul regulament constituie o derogare de la legislaţia comunitară existentă care prevede norme generale la exporturile către și la importurile din ţări terțe și, în special, de la Regulamentul (CE) nr. 1334/2000 al Consi- liului din 22 iunie 2000 de instituire a unui regim comunitar pentru controlul exporturilor de produse şi tehnologii cu dublă utilizare (?); majoritatea acestor produse şi tehnologii ar trebui să intre sub incidența acestui regulament. Se impune clarificarea procedurii care trebuie urmată pentru a obţine aprobări pentru exporturile de produse şi tehnologii și furnizarea de asistență tehnică conexă. () JO L 159, 30.6.2000, p. 1. Regulament, astfel cum a fost modificat ultima dată prin Regulamentul (CE) nr. 394/2006 (JO L 74, 13.3.2006, p. 1).